Blaze7451/Wiki-th-20250601 huggingface dataset:
ข้าวเหนียวมะม่วง

ข้าวเหนียวมะม่วง เป็นขนมพื้นถิ่นในเอเชียตะวันออกเฉียงใต้หลายประเทศ นิยมรับประทานในช่วงฤดูร้อน เนื่องจากเป็นฤดูเก็บเกี่ยวมะม่วง ทำมาจากข้าวเหนียว มะม่วง และกะทิ มีอายุการเก็บรักษาที่สั้นและมีปริมาณแคลอรี่ น้ำตาล และปริมาณไขมันสูง 
ข้าวเหนียวมะม่วงโดยทั่วไปประกอบด้วยข้าวเหนียวมูนที่แต่งรสหวานโดยใช้น้ำตาลโตนดหรือน้ำตาลมะพร้าว มูนเข้ากับกะทิและเกลือ  รูปแบบที่รับประทานในประเทศไทยนิยมใช้มะม่วงสุกซึ่งมีรสชาติหวานกว่ามะม่วงดิบ โดยนิยมใช้มะม่วงน้ำดอกไม้เป็นพิเศษ และอาจพบว่าใช้มะม่วงอกร่องได้เช่นกัน

**ข้าวเหนียวมะม่วงในแต่ละภูมิภาค**
ไม่เป็นที่แน่ชัดว่าข้าวเหนียวมะม่วงในไทยมีที่มาอย่างไร บ้างสันนิษฐานว่าข้าวเหนียวมะม่วงมีมาตั้งแต่สมัยอยุธยาตอนปลาย ในกาพย์เห่ชมเครื่องคาวหวาน ระบุว่า "หวนห่วงม่วงหมอนทอง อีกอกร่องรสโอชา คิดความยามนิทรา อุราแนบแอบอกอร" เป็นการเอ่ยถึงมะม่วงอกร่องแต่ไม่ได้ระบุว่าทานกับข้าวเหนียว ในสมัยพระบาทสมเด็จพระจุลจอมเกล้าเจ้าอยู่หัว มีการกินข้าวเหนียวมูนคู่กับมะม่วงสุก บ้างก็ว่าข้าวเหนียวมะม่วงเพิ่งมีมาไม่ถึงร้อยปี แม้ว่าข้าวเหนียวมะม่วงมีต้นกำเนิดมาจากประเทศไทย แต่ก็พบในหลายประเทศทั้งเอเชียตะวันออกเฉียงใต้และเอเชียใต้
ในฟิลิปปินส์ ข้าวเหนียวมะม่วงเรียกว่า ปูโตมายา (Puto Maya) มีต้นกำเนิดจากจังหวัดเซบู ประกอบด้วยข้าวเหนียว น้ำขิงสดและน้ำกะทิ มักห่อด้วยใบตองรูปสามเหลี่ยมหรือกลม เสิร์ฟพร้อมมะม่วงสุกหั่นอยู่ด้านข้าง กินกับช็อกโกแลตร้อน ในกัมพูชา ข้าวเหนียวมะม่วงเรียกว่า เบย์ดอมเนิบ (Bey Dom Neib) ส่วนข้าวเหนียวใช้ส่วนผสมข้าวเหนียวกับน้ำตาลปี๊บ บางสูตรมีส่วนผสมของถั่วดำอยู่ในข้าว ราดด้วยน้ำกะทิที่ชุ่มกว่าข้าวเหนียวมะม่วงไทย ข้าวเหนียวมะม่วงในประเทศลาวเรียกว่า ข้าวเหนียวหมากม่วง ในเวียดนามเรียกว่า Xôi Xoài 

**ในวัฒนธรรมร่วมสมัยของไทย**
ในช่วง พ.ศ. 2519 เป็นต้นมา วลี ข้าวเหนียวมะม่วง เคยถูกใช้เป็นสแลงทางการเมืองแปลว่า "การถูกบังคับให้เสียชีวิตอย่างปริศนาโดยผู้มีอำนาจ" ซึ่งเกิดจากข่าวการเสียชีวิตของพลเอก กฤษณ์ สีวะรา อดีตผู้บัญชาการทหารสูงสุดและรัฐมนตรีว่าการกระทรวงกลาโหม ในรัฐบาลของเสนีย์ ปราโมช กฤษณ์เป็นหนึ่งในผู้มีอำนาจทางทหารที่ขัดกันกับกลุ่มอำนาจทหารของถนอม กิตติขจร กฤษณ์เสียชีวิตในวันที่ 16 เมษายน พ.ศ. 2519 หลังรักษาที่โรงพยาบาลพระมงกุฎ ด้วยอาการ ‘ท้องเฟ้อ’ หลังจากเล่นกอล์ฟ และรับประทานข้าวเหนียวมะม่วง เขาเสียชีวิตในวันก่อนที่จะได้รับโปรดเกล้าฯ ให้เป็นรัฐมนตรีว่าการกระทรวงกลาโหม วลี ข้าวเหนียวมะม่วง จึงถูกนำมาใช้เรียกเหตุการณ์การเสียชีวิตอย่างเป็นปริศนา ที่มีการตั้งข้อสงสัยทั่วไปว่าเกิดจากการกำจัดคู่แข่งทางการเมืองของถนอมซึ่งเป็นคู่แข่งทางอำนาจและการเมือง
ในวันที่ 17 เมษายน พ.ศ. 2565 แร็ปเปอร์ชาวไทย มิลลิ ขึ้นแสดงดนตรีในเทศกาลดนตรีและศิลปะโคเชลลาแวลลีย์ เป็นศิลปินไทยคนแรกที่ได้แสดงในเทศกาลนี้ ในช่วงท้ายของการแสดง เธอกินข้าวเหนียวมะม่วงบนเวที นำไปสู่เกิดกระแสการสั่งซื้อของหวานจานดังกล่าวเพิ่มขึ้นในประเทศไทย ผู้ให้บริการขนส่งอาหารรายหนึ่งระบุกับ สนุกดอตคอม ว่ามียอดสั่งซื้อข้าวเหนียวมะม่วงเพิ่มขึ้นเท่าตัวในวันนั้น และมีร้านจำหน่ายข้าวเหนียวมะม่วงแห่งหนึ่งในกรุงเทพมหานครรายงานกับไทยรัฐว่าต้องเตรียมข้าวเหนียวเพิ่มถึง 30 กิโลกรัมเพื่อรองรับกับความต้องการที่เพิ่มขึ้นจากกระแสข้าวเหนียวมะม่วงของมิลลิ นอกจากนี้มีผู้ใช้อินเทอร์เน็ตจากประเทศไทย เข้าไปค้นหาในกูเกิลด้วยคีย์เวิร์ดชื่ออาหารดังกล่าวเพิ่มสูงขึ้นด้วย

**อ้างอิง**
หมวดหมู่:ขนมไทย
หมวดหมู่:อาหารจากข้าวเหนียว
หมวดหมู่:อาหารลาว
หมวดหมู่:อาหารฟิลิปปินส์
เรียว โทมิโอกะ

เรียว โทมิโอกะ Tomioka Ryō) เกิดที่จังหวัดฮกไกโด กรุ๊ปเลือด O
เริ่มเข้าวงการบันเทิงเมื่อปี 2002 ได้แสดงในซีรีส์ญี่ปุ่นชื่อดังเรื่อง dr. koto shinryoujo ที่ได้รับรางวัลมากมาย

**ผลงานทางโทรทัศน์**
 Dr. Koto Shinryojo 2006 แสดงเป็น Hara Takehiro (Fuji TV, 2006)- Yoshitsune (, 2005)- Otouto (TV Asahi, 2004)- Dr. Koto Shinryojo แสดงเป็น Hara Takehiro (Fuji TV, 2003)

**ผลงานทางภาพยนตร์**
 Gamera The Brave กาเมร่า เดอะ เบรฟ เต่ายักษ์พิทักษ์โลก แสดงเป็น Toru aisava 2006- A Heart of love รักไง รอบหัวใจเรา แสดงเป็น Hiro 2006

**อ้างอิง**

**แหล่งข้อมูลอื่น**
  GAMERA THE BRAVE date=2008-02-24 -  Gamera the Brave Japan date=2008-12-19 -  yahoo Japan date=2008-01-10 
หมวดหมู่:นักแสดงญี่ปุ่น
หมวดหมู่:บุคคลจากจังหวัดฮกไกโด
หมวดหมู่:วงศ์ปลาสอด

หมวดหมู่:การเลี้ยงปลา
หมวดหมู่:ปลาแบ่งตามวงศ์
หมวดหมู่:ปลาตู้
หมวดหมู่:ปลาน้ำจืด
หมวดหมู่:ปลาน้ำกร่อย
หมวดหมู่:ชนิดพันธุ์ต่างถิ่น
หมวดหมู่:ปลาทวีปอเมริกาใต้
หมวดหมู่:อันดับปลาหัวตะกั่ว
ณิชชยาณัฐ ศิริพงศ์ปรีดา

ณิชชยาณัฐ ศิริพงศ์ปรีดา (เกิด 2 สิงหาคม พ.ศ. 2516) ชื่อเล่น นิ้ง เป็นนักแสดง นักร้อง นางแบบชาวไทยเชื้อสายจีน

**ประวัติ**
ณิชชยาณัฐ ศิริพงศ์ปรีดา มีชื่อเล่นว่า นิ้ง (ชื่อเดิม : กุลสตรี ศิริพงศ์ปรีดา) เกิดในครอบครัวคนไทยเชื้อสายจีน จบการศึกษาระดับปริญญาตรีจากมหาวิทยาลัยเซนต์จอห์น คณะนิเทศศาสตร์ การโฆษณา และ มหาวิทยาลัยรามคำแหง คณะรัฐศาสตร์ การเมืองการปกครอง ผลงานการแสดงครั้งแรกจากการถ่ายโฆษณานมเปรี้ยวโยโมสต์ ถ่ายทำที่นาริตะ ประเทศญี่ปุ่น และได้เปิดตัวในฐานะนักแสดงภายใต้สังกัด​ อาร์เอส​ โปรโมชั่น
มีผลงานละครเป็นที่น่าจดจำคือ รับบท "ดาว" จากเรื่อง ภูตพิศวาส ทางช่อง 7 ในปี พ.ศ. 2538 คู่กับ ทัช ณ ตะกั่วทุ่ง และได้แสดงคู่กันอีกครั้ง ในภาพยนตร์ของอาร์.เอส.เรื่อง เกิดอีกทีต้องมีเธอ ในปีเดียวกัน ซึ่งมีข่าวว่าทั้งคู่คบหาดูใจกันอีกด้วย และยังได้รับรางวัลตุ๊กตาทองนักแสดงนำหญิงยอดเยี่ยมในปี พ.ศ. 2540 จากภาพยนตร์เรื่องเดียวกัน

**ชีวิตส่วนตัว**
นิ้งเคยคบหากับ ทัช ณ ตะกั่วทุ่ง นักร้องร่วมค่าย ต่อมาได้เลิกรากับทัชหลังจากคบกันมานาน 7 ปี และผันตัวเองออกจากวงการบันเทิงไปเป็นแอร์โฮสเตสของสายการบินไทยแอร์เอเชีย และคบหากับ นาวาอากาศเอกไพรรัตน์ อินทรศักดิ์ ซึ่งเป็นกัปตันสายการบินเดียวกัน (ภายหลังได้เปลี่ยนชื่อเป็น กัปตันพิตตินันท์ อินทรศักดิ์) และได้แต่งงานกันในวันที่ 30 ธันวาคม พ.ศ. 2549

**ผลงาน**

**ผลงานเพลง**

**MUSIC VIDEO**

**ละครโทรทัศน์**

**ภาพยนตร์**

**โฆษณา**

**รางวัล**
 รางวัลพระราชทานพระสุรัสวดี ครั้งที่ 21 ประจำปี พ.ศ. 2540 สาขา นักแสดงนำหญิงเยี่ยม จากเรื่อง ฝันติดไฟ หัวใจติดดิน- รางวัลพระราชทานพระสุรัสวดี ครั้งที่ 26 ประจำปี พ.ศ. 2545 (รางวัลพิเศษ) สาขา ศิลปินดีเด่นต่อต้านยาเสพติด

**อ้างอิง**

**แหล่งข้อมูลอื่น**
  2คู่ดารา วิวาห์ชื่นมื่น อนันต์ และอ้น-ศรีพรรณ นิ้ง-กุลสตรีและแฟนหนุ่ม-  เฟซบุ๊กแฟนเพจอย่างเป็นทางการ
หมวดหมู่:ศิลปินสังกัดอาร์เอส
หมวดหมู่:บุคคลจากมหาวิทยาลัยเซนต์จอห์น
หมวดหมู่:บุคคลจากคณะรัฐศาสตร์ มหาวิทยาลัยรามคำแหง
หมวดหมู่:นักแสดงหญิงชาวไทยเชื้อสายจีน
หมวดหมู่:นักแสดงหญิงชาวไทยในศตวรรษที่ 20
หมวดหมู่:พนักงานต้อนรับบนเครื่องบิน
หมวดหมู่:คริสต์ศาสนิกชนนิกายโรมันคาทอลิกชาวไทย
หมวดหมู่:บุคคลจากศาสนาพุทธที่เปลี่ยนไปนับถือศาสนาคริสต์
บิกบีต

บิ๊กบีต (Big beat) (หรือ เคมิคอลเบรก)  เป็นคำที่เกิดขึ้นตั้งแต่กลางคริสต์ทศวรรษ 1990 โดยสื่อมวลชนอังกฤษที่อธิบายถึงแนวดนตรีของศิลปินอย่าง เดอะเคมิคอลบราเทอร์ส แฟตบอยสลิม เดอะคริสตอลเมธอด โพรเพลเลอร์เฮดส์ และเดอะโพรดิจี  ที่เป็นแบบฉบับในการผลักดัน โดยใช้จังหวะเบรกบีตหนัก ๆ เข้ากับการวนไปมาจากเครื่องสังเคราห์และรูปแบบทั่วไปของรูปแบบดนตรีแนวอีเลกโทรนิกอย่างเช่น เทคโนและแอซิดเฮาส์

**แหล่งข้อมูลอื่น**
 http://www.thedjlist.com date=2007-07-03 - http://www.sirius.com/boombox/- http://www.bigbeat.ch/ date=2020-02-20 - http://www.guardian.co.uk/music/musicblog/2008/apr/09/bigbeat/ 
หมวดหมู่:ประเภทดนตรีอิเล็กทรอนิกส์แดนซ์
สโมสรฟุตบอลกระบี่

สโมสรฟุตบอลกระบี่ เป็นสโมสรฟุตบอลอาชีพในประเทศไทย โดยเป็นสโมสรตัวแทนจากจังหวัดกระบี่ ปัจจุบันเล่นในไทยลีก 3 โซนภาคใต้

**ประวัติสโมสร**

**ยุคโปรลีก**

**โปรลีก 2550**
สโมสรฟุตบอลจังหวัดกระบี่ ก่อตั้งขึ้นในปี พ.ศ. 2550 เพื่อเข้าร่วมการแข่งขันฟุตบอล โปรวินเชียลลีก โดยได้เข้าร่วมแข่งขันครั้งแรกใน ฤดูกาล 2550 โดยเริ่มตันเข้าร่วมแข่งขันในรอบ รอบคัดเลือก กลุ่ม 4 โดยทีมได้สนับสนุนจาก สมาคมกีฬาจังหวัดกระบี่ โดยใช้นักฟุตบอลภายในจังหวัด โดยในปีนั้นสโมสรผ่านเข้ารอบมาแข่งขันในรอบสุดท้ายได้สำเร็จ โดยสามารถผ่านเข้ามาถึงรอบรองชนะเลิศได้สำเร็จ ก่อนที่จะไปแพ้ให้กับ สโมสรจังหวัดสงขลา

**โปรลีก 2551**
ในปีถัดมา (ฤดูกาล 2551) สโมสรได้ลงทำการแข่งขันอีกครั้งใน รอบคัดเลือก กลุ่ม 4 โดยสามารถผ่านเข้ารอบรองและรอบชิงชนะเลิศได้ และได้ตำแหน่งรองชนะเลิศ ร่วมกับ สโมสรจังหวัดประจวบคีรีขันธ์ อย่างไรก็ดี ผลงานในรอบสุดท้าย ที่ กรุงเทพมหานคร สโมสรทำผลงานได้ดี โดยจบด้วยอันดับที่ 1 ของสายเอ และผ่านเข้ารอบรองชนะเลิศ แต่ก็แพ้ให้กับ สโมสรจังหวัดชัยภูมิ ไป 0-1

**ยุคลีกภูมิภาค**
ต่อมาทาง สมาคมฟุตบอลแห่งประเทศไทย ในพระบรมราชูปถัมภ์ ได้มีนโยบายที่จะปรับโครงสร้างของ ไทยลีกดิวิชัน 2 ให้มีความเป็นมืออาชีพ และ ขยายความนิยมฟุตบอลไทยให้ไปสู่ระดับท้องถิ่นมากขึ้น เลยได้ทำการเปลื่ยนเป็นระบบลีกภูมิภาคขึ้น เมื่อ ปี พ.ศ. 2552 ทางสมาคมกีฬาฯ เองจึงส่งทีมเข้าร่วมการแข่งขัน ลีกภูมิภาค ดิวิชัน 2 โดยทำการแข่งขันใน โซนภาคใต้ โดยผลงานในปีนั้น สโมสรจบอันดับที่ 4 จาก ทั้งหมด 8 สโมสร
ต่อมาใน ฤดูกาล 2554 ผลงานของสโมสรก็ดีขึ้น โดยสามารถจบตำแหน่งชนะเลิศ ของโซนภาคใต้ได้สำเร็จ พร้อมกับได้สิทธิ์เข้าร่วมการแข่งขันในรอบแชมเปี้ยนส์ ลีก และสโมสรก็จบอันดับที่สอง ของสาย บี ได้สิทธิ์เลื่อนชั้นแข่งขันใน ไทยลีกดิวิชัน 1 ได้สำเร็จ

**ยุคดิวิชั่น 1**
โดยนับตั้งแต่สโมสร เลื่อนชั้นเข้ามาเล่นใน ไทยลีก 2 ผลงานของสโมสรจะอยู่ในโซนกลางตารางค่อนท้าย โดยในปีแรก (ฤดูกาล 2555) สโมสรทำผลงานได้ดี คืออยู่ในโซนลุ้นเลื่อนชั้น โดยจบฤดูกาลที่ อันดับ 6 มี 57 คะแนน จาก 34 นัด แต่หลังจากนั้น ผลงานก็จบอยู่ในโซนท้ายตารางโดยตลอด โดย ฤดูกาล 2560 สโมสรต้องหนีตกชั้น แต่ก็ยังสามารถรอดมาได้โดยมี 38 คะแนน จาก 32 นัด ห่างจาก สโมสรอันดับสุดท้ายที่จะตกชั้นเพียง 4 คะแนน
ไฟล์:Krabi F C .png| 2552-2555
ไฟล์:Krabi-FC-Logo.png| 2556-2560
ไฟล์:Krabi logo 3.png| 2561-

**ที่ตั้งสโมสรและสนามเหย้า**
สนามกีฬากลางจังหวัดกระบี่

**ผลงานของสโมสรในแต่ละฤดูกาล**

**ผู้เล่น**

**ผู้เล่นชุดปัจจุบัน**

**ผู้เล่นที่ถูกยืมตัว**

**รายนามผู้ฝึกสอน**

**เกียรติประวัติ**

**ลีก**
 โปรวินเชียลลีก
** ชนะเลิศรอบคัดเลือก ภาค 4 : 2550, 2551
** รองชนะเลิศ รอบคัดเลือก ภาค 4 : 2549- ไทยลีก 4
** ชนะเลิศ โซนภาคใต้ : 2554- ไทยลีก 3
** รองชนะเลิศ ระดับประเทศ : 2564–65
** ชนะเลิศ โซนภาคใต้ : 2564–65
** รองชนะเลิศ โซนภาคใต้ : 2563–64

**ถ้วย**
 ฟุตบอลชิงโล่พระราชทาน 14 จังหวัดภาคใต้
** ชนะเลิศ : 2547, 2549, 2551
** รองชนะเลิศ: 2548, 2550

**แหล่งข้อมูลอื่น**
 KRABIFOOTBALLCLUB- 61565476630774

หมวดหมู่:สโมสรฟุตบอลที่ก่อตั้งในปี พ.ศ. 2552
หมวดหมู่:ก่อตั้งในประเทศไทยในปี พ.ศ. 2552
ดับเบิลยูดับเบิลยูอี ไซเบอร์ซันเดย์

ไซเบอร์ ซันเดย์ (Cyber Sunday) เป็นศึกเพย์-เพอร์-วิวของ WWE ที่ใช้ผลโหวตของผู้ชมมวยปล้ำโดย ไซเบอร์ ซันเดย์ ถูกจัดขึ้นครั้งแรกในปี ค.ศ. 2004 ถึง ค.ศ. 2008 แต่เดิมนั้นใช้ชื่อว่า แทบู ทิวส์เดย์ (Taboo Tuesday) ซึ่งปล้ำกันในวันอังคาร สาเหตุที่เปลี่ยนชื่อมาเป็น ไซเบอร์ ซันเดย์ นั้น เพราะต้องการย้ายมาปล้ำในวันอาทิตย์แทน ซึ่งเริ่มเปลี่ยนในปี ค.ศ. 2006
ต่อมาในปี ค.ศ. 2009 รายการเพย์-เพอร์-วิวที่มาแทนคือ ดับเบิลยูดับเบิลยูอี แบรกกิ้ง ไรท์ส

**วันที่และสถานที่ของไซเบอร์ ซันเดย์**

**อ้างอิง**

**แหล่งข้อมูลอื่นๆ**
 Official Website
ซไซเบอร์ซันเดย์
หมวดหมู่:ไซเบอร์ซันเดย์
หมวดหมู่:รายการโทรทัศน์อเมริกันที่เริ่มออกอากาศตั้งแต่ พ.ศ. 2547
หมวดหมู่:รายการโทรทัศน์อเมริกันที่ยุติการออกอากาศในปี พ.ศ. 2551
เขาไท่

เขาไท่ (j=) คือภูเขาที่มีความสำคัญทั้งทางด้านประวัติศาสตร์และวัฒนธรรม ตั้งอยู่ทางตอนเหนือของเขตเมืองไท่อาน มณฑลซานตง ประเทศสาธารณรัฐประชาชนจีน ยอดสูงสุดคือ ยอดจักรพรรดิหยก (p=Yùhuáng Dīng) มีความสูง 1,532.7 เมตร (5,028.5 ฟุต) ตามที่ทางการจีนรายงาน  หรือ 1,545 เมตร (5,069 ฟุต) ตามรายงานทางวิชาการ 

**มรดกโลก**
เขาไท่ได้ลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 11 เมื่อปี พ.ศ. 2530 ที่กรุงปารีส ประเทศฝรั่งเศส ด้วยข้อกำหนดและหลักเกณฑ์ในการพิจารณา ดังต่อไปนี้- (i) - เป็นตัวแทนในการแสดงผลงานชิ้นเอกที่จัดทำขึ้นด้วยการสร้างสรรค์อันชาญฉลาดของมนุษย์- (ii) - เป็นสิ่งที่มีอิทธิพลยิ่ง ผลักดันให้เกิดการพัฒนาสืบต่อมาในด้านการออกแบบทางสถาปัตยกรรม อนุสรณ์สถาน ประติมากรรม สวน และภูมิทัศน์ ตลอดจนการพัฒนาศิลปกรรมที่เกี่ยวข้อง หรือการพัฒนาการตั้งถิ่นฐานของมนุษย์ ซึ่งได้เกิดขึ้นในช่วงเวลาใดเวลาหนึ่ง หรือบนพื้นที่ใด ๆ ของโลกซึ่งทรงไว้ซึ่งวัฒนธรรม- (iii) - เป็นสิ่งที่ยืนยันถึงหลักฐานของวัฒนธรรมหรืออารยธรรม ที่ปรากฏให้เห็นอยู่ในปัจจุบันหรือว่าที่สาบสูญไปแล้ว- (iv) - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนา ทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ- (v) - เป็นตัวอย่างอันโดดเด่นของวัฒนธรรมมนุษย์ ขนบธรรมเนียมประเพณีแห่งสถาปัตยกรรม วิธีการก่อสร้าง หรือการตั้งถิ่นฐานของมนุษย์ ซึ่งเสื่อมสลายได้ง่ายจากผลกระทบจากการเปลี่ยนแปลงทางสังคมและวัฒนธรรมตาม กาลเวลา- (vi) - มีความคิดหรือความเชื่อที่เกี่ยวข้องโดยตรงกับเหตุการณ์ หรือมีความโดดเด่นยิ่งในประวัติศาสตร์- (vii) - เป็นตัวอย่างที่เด่นชัดของการเป็นตัวแทนในวิวัฒนาการสำคัญต่าง ๆ ในอดีตของโลก เช่น ยุคสัตว์เลื้อยคลาน ยุคน้ำแข็ง ซึ่งสะท้อนให้เห็นถึงการพัฒนาความหลากหลายทางธรรมชาติบนพื้นโลก

**อ้างอิง**

**แหล่งข้อมูลอื่น**
 Tai Shan official website -  Description - World Conservation Monitoring Centre-  "Tai Shan, China" บน Peakbagger
หมวดหมู่:อุทยานแห่งชาติในประเทศจีน
หมวดหมู่:แหล่งมรดกโลกในประเทศจีน
หมวดหมู่:แหล่งมรดกโลกแบบผสม
หมวดหมู่:สมาชิกเครือข่ายอุทยานธรณีโลก
หมวดหมู่:สถานที่ท่องเที่ยวระดับ AAAAA ในประเทศจีน
ไท่
อู่หลิงยฺเหวียน

อู่หลิงยฺเหวียน (p=Wǔlíng Yuán) เป็นสถานที่ที่มีทัศนียภาพและประวัติศาสตร์ในอำเภออู่หลิงยฺเหวียน มณฑลหูหนานของจีน โดยได้รับการบรรจุเป็นแหล่งมรดกโลกของยูเนสโกใน ค.ศ. 1992 มีชื่อเสียงในเรื่องเป็นแหล่งที่มีเสาและยอดหินทรายควอร์ตไซต์กว่า 3,000 ต้นทั่วพื้นที่ โดยมีหลายเสาสูงกว่า ft ที่มีเหวและช่องเขาหลายแห่งที่มีลำธาร สระน้ำ ทะเลสาบ แม่น้ำและน้ำตกที่งดงาม
สถานที่นี้ตั้งอยู่ในนครจางเจียเจี้ย และอยู่ทางตะวันตกเฉียงเหนือของฉางชา เมืองหลักของมณฑลหูหนานประมาณ mi อุทยานนี้กินพื้นที่ 690 ตารางกิโลเมตร (266 ตารางไมล์)

**มรดกโลก**
อุทยานแห่งชาติอู่หลิงยฺเหวียนได้ลงทะเบียนเป็นมรดกโลกภายใต้ชื่อ "ภูมิทัศน์แห่งอู่หลิงยฺเหวียนและพื้นที่ประวัติศาสตร์ที่น่าสนใจ" ในการประชุมคณะกรรมการมรดกโลกสมัยสามัญครั้งที่ 16 เมื่อปี พ.ศ. 2535 ที่เมืองแซนตาเฟ สหรัฐอเมริกา ด้วยข้อกำหนดและหลักเกณฑ์ในการพิจารณา ดังนี้-  (vii)  - เป็นตัวอย่างที่เด่นชัดของการเป็นตัวแทนในวิวัฒนาการสำคัญต่าง ๆ ในอดีตของโลก เช่น ยุคสัตว์เลื้อยคลาน ยุคน้ำแข็ง ซึ่งสะท้อนให้เห็นถึงการพัฒนาความหลากหลายทางธรรมชาติบนพื้นโลก

**อ้างอิง**

**แหล่งข้อมูลอื่น**
  Wulingyuan Scenic and Historic Interest Area 
หมวดหมู่:แหล่งมรดกโลกในประเทศจีน
หมวดหมู่:แหล่งมรดกโลกทางธรรมชาติ
หมวดหมู่:อุทยานแห่งชาติในประเทศจีน
พระเจ้าคาร์ลที่ 15 แห่งสวีเดน

พระเจ้าคาร์ลที่ 15 แห่งสวีเดน และที่ 4 แห่งนอร์เวย์ (Karl XV; Karl IV) เป็นพระมหากษัตริย์สวีเดนและพระมหากษัตริย์นอร์เวย์ ครองราชย์ตั้งแต่ 8 กรกฎาคม ค.ศ. 1859 จนกระทั่งเสเด็จสวรรคตเมื่อวันที่ 18 กันยายน ค.ศ. 1872 แม้ว่าจะมีพระปรมาภิไธยว่าคาร์ลที่ 15 แห่งสวีเดน แต่ที่จริงพระองค์เป็นพระเจ้าคาร์ลพระองค์ที่ 9 ที่ตามพระปรมาภิไธยนี้ ส่วนพระเจ้าคาร์ลที่ 9 แห่งสวีเดนนั้นทรงนับพระนามตามประวัติศาสตร์สวีเดนที่ตบแต่งขึ้นมาซึ่งไม่ตรงกับข้อเท็จจริง เป็นพระราชปนัดดาของจักรพรรดินโปเลียนที่ 1 เเห่งฝรั่งเศส 

**อ้างอิง**
หมวดหมู่:พระมหากษัตริย์สวีเดน
หมวดหมู่:ราชวงศ์เบอร์นาดอตต์
หมวดหมู่:บุคคลจากสต็อกโฮล์ม
เขาเอ๋อเหมย์และพระพุทธรูปเล่อชาน

เขาเอ๋อเหมย์และพระพุทธรูปเล่อชาน คือแหล่งมรดกโลกแบบผสม ตั้งอยู่ในมณฑลเสฉวน ประเทศจีน 
เขาเอ๋อเหมย์เป็นพุทธสถานที่สำคัญที่มีมาตั้งแต่สมัยราชวงศ์ฮั่น และเจริญสูงสุดในสมัยราชวงศ์ซ่ง ส่วนพระพุทธรูปเล่อชานนั้นเป็นพระพุทธรูปขนาดใหญ่มากสลักอยู่บนผาที่เริ่มสร้างขึ้นในปี พ.ศ. 1256 (ค.ศ. 713) ถึงแม้จะอยู่กันต่างที่ แต่เขาเอ๋อเหมย์และพระพุทธรูปเล่อชานได้รับรวมลงทะเบียนเป็นมรดกโลกภายใต้ชื่อ "ภูมิทัศน์แห่งเขาเอ๋อเหมย์และพระพุทธรูปเล่อชาน" 
เนื่องจากเป็นสถานที่ศักดิ์สิทธิ์ที่มีมาตั้งแต่สมัยโบราณ พื้นที่บริเวณนี้จึงมิได้ถูกพัฒนาหรือทำลายแต่อย่างใด ยังคงความเป็นธรรมชาติที่สมบูรณ์อยู่ดั้งเดิม ดังนั้นมรดกโลกแห่งนี้จึงมิได้รับลงทะเบียนเป็นมรดกโลกทางวัฒนธรรม แต่เป็นประเภทผสมระหว่างวัฒนธรรมและธรรมชาติแทน

**ข้อกำหนดและหลักเกณฑ์ในการพิจารณาให้เป็นมรดกโลก**
เขาเอ๋อเหมย์และพระพุทธรูปเล่อชานได้ลงทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 20 เมื่อปี พ.ศ. 2539 ที่เมืองเมริดา ประเทศเม็กซิโก ด้วยข้อกำหนดและหลักเกณฑ์ในการพิจารณา ดังนี้- (iv) - เป็นตัวอย่างอันโดดเด่นของประเภทของสิ่งก่อสร้างอันเป็นตัวแทนของการพัฒนา ทางด้านวัฒนธรรม สังคม ศิลปกรรม วิทยาศาสตร์ เทคโนโลยี อุตสาหกรรม ในประวัติศาสตร์ของมนุษยชาติ- (vi) - มีความคิดหรือความเชื่อที่เกี่ยวข้องโดยตรงกับเหตุการณ์ หรือมีความโดดเด่นยิ่งในประวัติศาสตร์- (x) - เป็นถิ่นที่อยู่อาศัยของชนิดสัตว์และพันธุ์พืชที่หายากหรือที่ตกอยู่ในสภาวะ อันตราย แต่ยังคงสามารถดำรงชีวิตอยู่ได้ ซึ่งรวมถึงระบบนิเวศอันเป็นแหล่งรวมความอุดมสมบูรณ์ของพืชและสัตว์ที่ทั่ว โลกให้ความสนใจด้วย
หมวดหมู่:แหล่งมรดกโลกในประเทศจีน
หมวดหมู่:แหล่งมรดกโลกแบบผสม
อนุกรมเรขาคณิต

ในทางคณิตศาสตร์ อนุกรมเรขาคณิต เป็นอนุกรมที่พจน์ต่าง ๆ ถูกสร้างขึ้นโดยการคูณพจน์ก่อนหน้าด้วยค่าคงตัวค่าหนึ่ง นั่นคือมาจากลำดับเรขาคณิต ตัวอย่างเช่น
:
และโดยทั่วไป อนุกรมเรขาคณิต
:
จะเป็นอนุกรมลู่เข้าก็ต่อเมื่อ 

**ผลรวม**

**ผลรวมย่อย**
ผลรวมย่อยของ n พจน์แรกคือ
: 
คูณทั้งสองข้างของสมการด้วย ได้
:
ซึ่งพจน์อื่น ๆ จะตัดกันหายไปหมด จัดรูปแบบใหม่ จะได้สูตรสำหรับคำนวณผลรวม โดยที่ r ≠ 1
: 
ดังนั้นกรณีทั่วไปของสูตรนี้คือ
: 
สำหรับอนุกรมเรขาคณิตที่มีแต่เลขชี้กำลังของ r เป็นจำนวนคู่ คูณทั้งสองข้างด้วย 
: 
จะได้สูตร
: 
ส่วนเลขชี้กำลังของ r ที่มีแต่จำนวนคี่
: 
จะได้สูตร
: 

**ผลรวมทั้งหมด**
สามารถคำนวณได้จากสูตรของผลรวมจำกัด
: 
ซึ่ง  จะมีค่าเข้าใกล้ 0 เมื่อ k มีค่าเข้าใกล้อนันต์ก็ต่อเมื่อ  ดังนั้น
: 
สำหรับอนุกรมเรขาคณิตที่มีแต่เลขชี้กำลังของ r เป็นจำนวนคู่ จะได้สูตร
: 
ส่วนเลขชี้กำลังของ r ที่มีแต่จำนวนคี่ จะได้สูตร
: 
โดยที่สูตรทั้งหมดด้านบนจะใช้ได้เมื่อ  เท่านั้น นอกเหนือจากนี้จะเป็นอนุกรมลู่ออก

**การนำไปใช้**

**ทศนิยมซ้ำ**
สูตรผลรวมของอนุกรมเรขาคณิตใช้เขียนทศนิยมซ้ำเป็นเศษส่วนได้ โดยตัวอย่างเช่น 0.121212... เขียนได้เป็นอนุกรมเรขาคณิตที่มี a = 12/100 และ r = 1/100 ดังนี้
ในทำนองเดียวกันสามารถพิสูจน์ได้ว่า ทศนิยมซ้ำที่มีช่วงซ้ำยาว n หลัก จะสามารถเขียนในรูปของเศษส่วนที่มีเศษเป็นชุดตัวเลขที่ซ้ำ และส่วนเป็น 10n - 1

**อนุกรมกำลัง**
จากสูตร
: เมื่อ 
สามารถนำไปพิสูจน์อนุกรมอื่น ๆ ได้โดยแคลคูลัส เช่น เมื่อนำสูตรนี้ไปหาอนุพันธ์ซ้ำ ๆ จะได้
: เมื่อ 
: เมื่อ 
: เมื่อ 
เป็นเช่นนี้เรื่อยไป
หมวดหมู่:อนุกรม
หมวดหมู่:แคลคูลัส
เขตรักษาพันธุ์แพนด้ายักษ์แห่งเสฉวน

เขตรักษาพันธุ์แพนด้ายักษ์แห่งเสฉวน (สื่อชวน, ซื่อชวนต้าฉงเมาชีซีตี้) ตั้งอยู่ทางตะวันตกเฉียงใต้ของมณฑลเสฉวน ประเทศสาธารณรัฐประชาชนจีน เป็นสถานที่เพาะพันธุ์และบ้านของแพนด้ายักษ์ (หมีแพนด้า) กว่าร้อยละ 30 ของแพนด้ายักษ์ทั่วโลก สัตว์ใกล้ศูนย์พันธุ์หลากหลายสายพันธุ์อื่น ๆ เช่น เสือดาวหิมะ เสือลายเมฆ และแพนด้าแดงอีกด้วย นอกจากนั้นแล้วยังเป็นสถานที่ที่อุดมสมบูรณ์ด้วยพืชพรรณนานาชนิด ประมาณ 5,000 ถึง 6,000 สปีชีส์ และคาดว่ามีความใกล้เคียงกับป่ายุคเทอร์เชียรี
เขตรักษาพันธุ์แพนด้ายักษ์มีพื้นที่ทั้งหมด 9,245 ตารางกิโลเมตร หรือ 5,778,125 ไร่ กินอาณาบริเวณ 7 เขตสงวนธรรมชาติ (自然保护区; Nature Reserve) และ 9 อุทยานทัศนียภาพ (景名胜区; Scenic Parks)

**มรดกโลก**
เขตรักษาพันธุ์แพนด้ายักษ์แห่งเสฉวนได้จดทะเบียนเป็นมรดกโลกในการประชุมคณะกรรมการมรดกโลกสมัยสามัญครั้งที่ 30 เมื่อปี พ.ศ. 2549 ที่กรุงวิลนีอัส ประเทศลิทัวเนีย ด้วยข้อกำหนดและหลักเกณฑ์ในการพิจารณา ดังต่อไปนี้- (x) - เป็นถิ่นที่อยู่อาศัยของชนิดสัตว์และพันธุ์พืชที่หายากหรือที่ตกอยู่ในสภาวะ อันตราย แต่ยังคงสามารถดำรงชีวิตอยู่ได้ ซึ่งรวมถึงระบบนิเวศอันเป็นแหล่งรวมความอุดมสมบูรณ์ของพืชและสัตว์ที่ทั่วโลกให้ความสนใจด้วย

**อ้างอิง**
  Sichuan Giant Panda Sanctuaries - Wolong, Mt Siguniang and Jiajin Mountains  
หมวดหมู่:แหล่งมรดกโลกทางธรรมชาติ
หมวดหมู่:แหล่งมรดกโลกในประเทศจีน
หมวดหมู่:สถานที่ท่องเที่ยวในมณฑลเสฉวน
วิกิพีเดีย:เสนอบทความคุณภาพ/มหาวิทยาลัยขอนแก่น

=== มหาวิทยาลัยขอนแก่น**
มหาวิทยาลัยขอนแก่น ถูกเสนอเมื่อ 27 มีนาคม พ.ศ. 2552 และจะได้รับการพิจารณาภายในวันที่ 24 เมษายน พ.ศ. 2552
 เสนอชื่อ --NBALIVE2551 13:17, 27 มีนาคม 2552 (ICT) หากใครมีข้อเสนอแนะอะไรหรือว่ามีข้อมูลเพิ่มเติมอะไรมาลงก็ยินดีครับ อีกอย่างนึง หากใครเป็นศิษย์เก่า มข.ก็มาช่วยกันพัฒนาบทความนี้ด้วยนะครับ
 เสนอชื่อ --Nonpawit 18:05 4 กรกฎาคม 2558 (ICT) ขอเสนอเป็นบทความคุณภาพครับ
สนับสนุน 
#
#
คัดค้าน
# เนื้อหาที่เพิ่มเติม ละเมิดมาจากเว็บไซต์มหาวิทยาลัย ได้ทำการลบทิ้งแล้ว --Sry85 15:49, 27 มีนาคม 2552 (ICT)
# มีบางส่วนยังต้องการแหล่งอ้างอิงครับ--บุญพฤทธิ์ ทวนทัย (พูดคุย) 07:05, 2 ตุลาคม 2560 (ICT)
เสนอแนะการปรับปรุง
#
เขื่อนลำปาว

เขื่อนลำปาว  เป็นเขื่อนดินขนาดใหญ่และเป็นแหล่งท่องเที่ยวของจังหวัดกาฬสินธุ์และจังหวัดอุดรธานี ตั้งครอบคลุมหลายอำเภอ เช่น อำเภอเมืองกาฬสินธุ์ อำเภอสหัสขันธ์ อำเภอหนองกุงศรี อำเภอท่าคันโท อำเภอสามชัย อำเภอยางตลาด อำเภอห้วยเม็ก จังหวัดกาฬสินธุ์ และอำเภอศรีธาตุ อำเภอวังสามหมอ จังหวัดอุดรธานี พื้นที่รับน้ำฝน 5,960 ตร.กม. อยู่ห่างจากจังหวัดกาฬสินธุ์ประมาณ 36 กิโลเมตร เริ่มก่อสร้างเมื่อ พ.ศ. 2506 สร้างเสร็จเมื่อ พ.ศ. 2511 เพื่อปิดกั้นลำน้ำปาวและห้วยยางที่บ้านหนองสองห้อง ตำบลลำปาว อำเภอเมืองกาฬสินธุ์ ทำให้เกิดอ่างเก็บน้ำแฝดทางด้านเหนือเขื่อน จึงได้ขุดร่องเชื่อมระหว่างอ่างทั้งสองสร้างขึ้นเพื่อการบรรเทาอุทกภัยและเพื่อใช้ในการเกษตรโดยเฉพาะ   
ปัจจุบัน เขื่อนลำปาวเป็นแหล่งเพาะพันธุ์ปลา เป็นสถานที่ท่องเที่ยว โดยมีหาดดอกเกดอยู่ริมฝั่งเขื่อนลำปาวทางด้านทิศตะวันออกของเรือนรับรองโครงการส่งน้ำและบำรุงรักษาลำปาว เป็นหาดเนินดินลดหลั่นลงจรดถึงเขื่อน มีบริเวณกว้างขวางพอสมควร ได้รับการปรับปรุงให้เป็นที่พักผ่อนโดยจัดศาลาพักร้อนซุ้มดอกเห็ด เหตุที่ได้ชื่อว่า "หาดดอกเกด" ก็เพราะมีต้นการะเกดซึ่งเป็นไม้พื้นเมือง ปลูกปะปนกับต้นไม้อื่นเป็นกลุ่ม ๆ เมื่อเวลาออกดอกจะส่งกลิ่นหอม 

**ลักษณะทั่วไป**
เขื่อนลำปาวเป็นเขื่อนดินสูงจากท้องน้ำ 33 เมตร สันเขื่อนยาว 7.8 กิโลเมตร กว้าง 8 เมตร สามารถกักเก็บน้ำได้ 1,980 ล้านลูกบาศก์เมตร  ส่วนประตูระบายน้ำ เป็นแบบเปิด ไม่มีประตูปิดกั้นให้น้ำไหลตลอดเวลา(ใหลเฉพาะช่วงฤดูฝน)
ปัจจุบัน เขื่อนลำปาวเป็นแหล่งเพาะพันธุ์ปลา มีสถานที่พักผ่อนหย่อนใจ ได้แก่ หาดดอกเกด ซึ่งเปรียบเสมือนเป็นสวรรค์ชายหาดของคนอีสาน

**แหล่งข้อมูลอื่น**
 lampao
ลำปาว
หมวดหมู่:โครงสร้างพื้นฐานในจังหวัดกาฬสินธุ์
หมวดหมู่:แหล่งน้ำในจังหวัดกาฬสินธุ์
หมวดหมู่:สถานที่ท่องเที่ยวในจังหวัดกาฬสินธุ์
หมวดหมู่:อำเภอสหัสขันธ์
หมวดหมู่:อำเภอคำม่วง
หมวดหมู่:อำเภอยางตลาด
หมวดหมู่:อำเภอเมืองกาฬสินธุ์
หมวดหมู่:ก่อตั้งในประเทศไทยในปี พ.ศ. 2511
นุ่น (แก้ความกำกวม)

นุ่น สามารถหมายถึง- นุ่น ไม้ยืนต้น ปุยในผลแก่ใช้ยัดหมอนหรือฟูก- วรนุช วงษ์สวรรค์ (นุ่น) นักแสดง- ศิรพันธ์ วัฒนจินดา (นุ่น) นักแสดง- สินิทธา บุญยศักดิ์ (นุ่น) นักแสดง
ภาษาตะโอยบน

ภาษาตะโอยบน (Upper Ta'oih, ) หรือภาษาตะโฮย ภาษากันตัว ภาษาเตาโอย มีผู้พูดทั้งหมด 49,876 คน พบในลาว 30,876 คน (พ.ศ. 2538) ในแขวงสาละวัน ส่วนใหญ่อยู่ในตำบลตะโอย พบในเวียดนาม 19,000 คน (พ.ศ. 2545) ไม่สามารถเข้าใจกันได้กับภาษาตะโอยล่าง จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยกะตู

**อ้างอิง**
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
ตะโอยบน
ตะโอยบน
ภาษาตะโอยล่าง

ภาษาตะโอยล่าง (Ta'oih, Lower ISO 639-3: tto) หรือภาษาตอง มีผู้พูดทั้งหมด 15,836 คน (พ.ศ. 2543) ในแขวงสาละวัน ทางตะวันออกเฉียงเหนือของเมืองสาละวัน ไม่สามารถเข้าใจกันได้กับภาษาตะโอยบน แต่มีผู้พูดบางส่วนพูดภาษาตะโอยบนได้ด้วย จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยกะตู

**อ้างอิง**
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
ตะโอยล่าง
ภาษาอิร

ภาษาอิร (Ir) หรือภาษายิร มีผู้พูดทั้งหมด 4,420 คน (พ.ศ. 2543) ในแขวงสาละวัน ประเทศลาว จัดอยู่ในตระกูลภาษาออสโตรเอเชียติก ภาษากลุ่มมอญ-เขมร สาขามอญ-เขมรตะวันออก สาขาย่อยกะตู ใกล้เคียงกับภาษาโอง

**อ้างอิง**
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
อิร
ภาษาพนา

ภาษาพนา (Phana') มีผูพูด 350 คน (พ.ศ. 2538) ในแขวงหลวงน้ำทา และแขวงบ่อแก้ว ประเทศลาว จัดอยู่ในตระกูลภาษาจีน-ทิเบต ตระกูลภาษาย่อยทิเบต-พม่า สาขาพม่า-โลโล สาขาย่อยโลโล ผู้พูดภาษานี้ที่เป็นผู้ใหญ่จะพูดภาษาลาหู่ได้ด้วย

**อ้างอิง**
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.
พนา
มูฮัมเมด จูฮารี

มูฮัมหมัด จูฮารี (Muhammed Juhari) นักมวยสากลชาวอินโดนีเซีย สถิติการชก 16 ครั้ง ชนะ 8 (น็อค 3) เสมอ 3 แพ้ 5 

**ประวัติ**
จูฮารีขึ้นชกมวยสากลอาชีพครั้งแรกเมื่อ 12 กันยายน พ.ศ. 2525 ชนะ ฮัง ปาร์ก จากนั้น ขึ้นชิงแชมป์อินโดนีเซียรุ่นไลท์เวทเมื่อ 19 ธันวาคม พ.ศ. 2525 ชนะคะแนน กาย ซีอง ได้แชมป์มาครอง จากนั้น จูฮารีก็ขึ้นชิงแชมป์ OPBF รุ่นไลท์เวทเมื่อ 16 ตุลาคม พ.ศ. 2526 และเป็นฝ่ายชนะน็อค โรแลนโด อัลดีมีร์ ยก 6 ที่อินโดนีเซีย ได้แชมป์มาครอง จูฮารีป้องกันแชมป์ได้ครั้งเดียว ก็เสียแชมป์ให้ ยองยอง ปักกวิงไปเมื่อ 23 กันยายน พ.ศ. 2527 จูฮารีหยุดชกไปสองปี กลับมาชกอีกครั้งใน พ.ศ. 2529 ชนะคะแนน ดาวทอง ชูวัฒนะที่อินโดนีเซีย จากนั้นก็ชิงแชมป์ OPBF รุ่นเดิมที่เคยครองแชมป์มาก่อน ซึ่งในขณะนั้น สกัด เพชรยินดี นักชกไทยครองแชมป์อยู่ การชกเกิดขึ้นเมื่อ 26 กุมภาพันธ์ พ.ศ. 2530 ผลปรากฏว่าจูฮารีเป็นฝ่ายแพ้คะแนน ชิงแชมป์ไม่สำเร็จ
หลังจากชิงแชมป์ไม่สำเร็จ จูฮารีหันไปชกสร้างฟอร์มใหม่ ชกชนะอีกหลายครั้ง รวมทั้งชนะน็อค สมอ ดอนเจดีย์ ในยกที่ 6 ด้วย ต่อมา จูฮารีขึ้นชิงแชมป์ OPBF รุ่นไลท์เวทอีกครั้งกับอิวาโอะ โอโตโม เมื่อ 20 พฤษภาคม พ.ศ. 2534 ผลการชกปรากฏว่าเสมอกันไป โอโตโม่ยังรักษาแชมป์ไว้ได้ ส่วน จูฮารีก็ตัดสินใจแขวนนวมไป

**เกียรติประวัติ**
 แชมป์อินโดนีเซียรุ่นไลท์เวท (2525)- แชมป์ OPBF รุ่นไลท์เวท 
** ชิง 16 ตุลาคม 2526 ชนะน็อค โรแลนโด อัลเดมีร ยก 6 ที่ อินโดนีเซีย
** ป้องกันแชมป์ครั้งที่ 1, 14 เมษายน 2527 เสมอกับ บาร์รี มิเชล ที่ อินโดนีเซีย
** เสียแชมป์ 23 กันยายน 2527 แพ้คะแนน จองจอง ปักกูยิง ที่ อินโดนีเซีย- แชมป์อินโดนีเซียรุ่นไลท์เวท (2531)- เคยชิงแชมป์ต่อไปนี้แต่ไม่สำเร็จ
** ชิงแชมป์ OPBF รุ่นไลท์เวทเมื่อ 26 กุมภาพันธ์ 2530 แพ้คะแนน สกัด เพชรยินดี ที่ กทม.
** ชิงแชมป์ OPBF รุ่นไลท์เวทเมื่อ 20 พฤษภาคม 2534 เสมอกับ อิวาโอะ โอโตโม ที่ ญี่ปุ่น

**อ้างอิง**
  สถิติการชก boxrec.com 
หมวดหมู่:นักมวยสากลชาวอินโดนีเซีย
หมวดหมู่:แชมป์มวยสากลประเทศอินโดนีเซีย
หมวดหมู่:แชมป์ OPBF
อินเตอร์เซกชัน

อินเตอร์เซกชัน (intersection) หรือ ส่วนร่วม คือการดำเนินการของเซต เป็นการสร้างเซตใหม่ซึ่งเป็นผลจากการหาสมาชิกทั้งหมดที่เหมือนกันในเซตต้นแบบ เขียนแทนด้วยสัญลักษณ์  (คล้ายอักษรตัวใหญ่ U กลับหัว)

**นิยาม**
สมมติให้วงกลมสองวงเป็นเซต A กับ B พื้นที่สีม่วงคือการอินเตอร์เซกชันของเซตทั้งสอง
สมมติว่าเอกภพสัมพัทธ์ U ได้นิยามแล้ว กำหนดให้เซตสองเซต A และ B เป็นเซตย่อยของ U การอินเตอร์เซกชันจะให้ผลเป็นเซตใหม่ที่มีสมาชิกทั้งหมดที่ปรากฏอยู่ใน A และ B โดยไม่มีสมาชิกอื่นนอกเหนือจากนี้ นั่นคือ
:
ตัวอย่างเช่น กรณีที่มีสมาชิกบางส่วนเหมือนกัน ดังนั้นผลของการอินเตอร์เซกชันจึงเป็นเซตที่ประกอบด้วยสมาชิกที่เหมือนกันเหล่านั้น
:
หากทั้งสองเซตมีสมาชิกที่แตกต่างกัน คือไม่มีสมาชิกตัวใดเหมือนกันเลย ผลของการอินเตอร์เซกชันจะได้เซตว่าง เราจะกล่าวว่าทั้งสองเซตนั้น ไม่มีส่วนร่วม (disjoint) ต่อกัน
:

**สมบัติ**
อินเตอร์เซกชันมีสมบัติต่าง ๆ ทางพีชคณิตดังต่อไปนี้- อินเตอร์เซกชันมีสมบัติการสลับที่ ดังนั้นลำดับในการอินเตอร์เซกชันเซตจึงเป็นอย่างไรก็ได้
** อินเตอร์เซกชันมีสมบัติการเปลี่ยนหมู่ จากตัวอย่างนี้
** สมาชิกเอกลักษณ์ของการอินเตอร์เซกชัน คือ เอกภพสัมพัทธ์ (หรือเซตของเซตทั้งหมด)
** เซตใด ๆ ที่อินเตอร์เซกชันกับเซตว่าง จะได้เซตว่าง
** อินเตอร์เซกชันกับยูเนียน มีสมบัติการแจกแจงซึ่งกันและกัน
*** อินเตอร์เซกชัน ยูเนียน และส่วนเติมเต็ม มีความสัมพันธ์กันในกฎเดอมอร์แกน
**

**รูปแบบ**

**อินเตอร์เซกชันไม่จำกัดทั่วไป**
หากเราพิจารณาแนวคิดว่าอินเตอร์เซกชันกระทำบนกลุ่มของเซต ถ้าให้ M คือเซตที่มีสมาชิกเป็นกลุ่มของเซตเหล่านั้น (เซตของเซต) และไม่เป็นเซตว่าง x จะเป็นสมาชิกของการอินเตอร์เซกชันของ M ก็ต่อเมื่อ ทุก ๆ เซต A ซึ่งเป็นสมาชิกของ M และ x ก็เป็นสมาชิกของ A เขียนแทนด้วย  หรือ  ดังนี้
:
การอินเตอร์เซกชันของ M ในลักษณะนี้ไม่สำคัญว่า M จะมีจำนวนสมาชิก (จำนวนเซต) มากเท่าใด
สัญกรณ์  หมายถึงการอินเตอร์เซกชันของกลุ่มเซต Ai ทั้งหมด โดยที่ i เป็นสมาชิกของเซตดัชนี I ซึ่งเป็นสัญกรณ์แบบเดียวกับการเขียนอนุกรม สำหรับ อินเตอร์เซกชันไม่จำกัด (หรืออินเตอร์เซกชันอนันต์) เซตดัชนี I จะเป็นเซตไม่จำกัด เช่นจำนวนธรรมชาติ สามารถเขียนได้ดังนี้
:

**อินเตอร์เซกชันไม่จำกัดซึ่งกลุ่มของเซตนั้นว่าง**
ในหัวข้อก่อนหน้านี้ได้ยกเว้นไว้ในกรณีที่ M เป็นเซตว่าง ซึ่งจะได้อธิบายเหตุผลต่อไป ถ้าให้อินเตอร์เซกชันของกลุ่มของเซต M ได้ถูกนิยามไว้แล้วดังนี้
:
ในกรณีที่ M เป็นเซตว่าง นั่นหมายความว่าไม่มีเซต A ใด ๆ อยู่ใน M เลย จึงทำให้เกิดคำถามขึ้นว่า "จะมี x ค่าไหนที่ตรงตามเงื่อนไขที่ระบุบ้าง" คำตอบจึงดูเหมือนว่าเป็น "ทุกค่าของ x ใด ๆ ก็ได้" เพราะว่าเมื่อ M เป็นเซตว่าง เงื่อนไขข้างต้นเป็นตัวอย่างหนึ่งของความจริงว่างเปล่า (vacuous truth) ซึ่งจะเป็นจริงเสมอ ดังนั้นการอินเตอร์เซกชันเช่นนี้จึงควรมีคำตอบเป็นเอกภพสัมพัทธ์ ซึ่งไม่มีในทฤษฎีเซตมาตรฐาน (ZFC)
การแก้ปัญหานี้คือการยอมรับว่าเซตทุกเซตเป็นเซตย่อยของเอกภพสัมพัทธ์ U แล้วปรับแต่งการนิยามเพื่อให้สามารถใช้กับ M ที่เป็นเซตว่าง
:
แล้วคำตอบของการอินเตอร์เซกชันจึงจะเป็นเอกภพสัมพัทธ์ U

**อ้างอิง**
 วัชรี กาญจน์กีรติ, พีชคณิตนามธรรม. กรุงเทพฯ : สำนักพิมพ์แห่งจุฬาลงกรณ์มหาวิทยาลัย, 2551. ISBN 978-974-03-2114-9

**ดูเพิ่ม**
 ผลต่างสมมาตร- ยูเนียน- ส่วนเติมเต็ม- การดำเนินการทวิภาควนซ้ำ

**แหล่งข้อมูลอื่น**
หมวดหมู่:พีชคณิตนามธรรม
หมวดหมู่:พีชคณิต
หมวดหมู่:ทฤษฎีเซต
หมวดหมู่:การดำเนินการทวิภาค
Nepenthes distillatoria

Nepenthes distillatoria (จากภาษาละติน: destillo = กลั่น, -oria = ที่ตอนปลาย; บางสิ่งจากของเหลวที่กลั่นตัว นั่นก็คือ หม้อ) เป็นหม้อข้าวหม้อแกงลิงถิ่นเดียวจากศรีลังกา เป็นหม้อข้าวหม้อแกงลิงชนิดที่สองที่ถูกแจงลักษณะและเป็นชนิดแรกที่ถูกจัดอยู่ภายใต้อนุกรมวิธานของลินเนียส มันเป็นชนิดต้นแบบของสกุล

**Botanical history**
N. distillatoria เป็นหม้อข้าวหม้อแกงลิงชนิดที่สองที่ถูกพรรณาลักษณะต่อจาก N. madagascariensis ในปี ค.ศ. 1677 บาร์โทลินูซ์ (Bartholinus) ได้กล่าวถึงมันภายใต้ชื่อ "สมุนไพรอันน่าพิศวง"  (Miranda herba)  3 ปีต่อมา พ่อค้าชาวดัตช์ที่ชื่อเจคอบ เบรนี (Jacob Breyne) อ้างว่าพืชชนิดนี้เป็น Bandura zingalensium ซึ่งเป็นชื่อเรียกในท้องถิ่น ในภายหลัง Bandura ได้กลายเป็นชื่อที่ใช้เรียกหม้อข้าวหม้อแกงลิงทั่วไปจนกระทั่งลินเนียสได้ตั้งชื่อ นีเพนเธส ขึ้นในปี ค.ศ. 1737
N. distillatoria ถูกจัดจำแนกอีกครั้งในปี ค.ศ. 1683 โดยแพทย์ชาวสวีเดน ที่ชื่อเอช.เอ็น. กริม (H. N. Grimm)  กริมได้เรียกมันว่า Planta mirabilis distillatoria หรือ "พืชกลั่นน้ำอันน่าอัศจรรย์" และเป็นครั้งแรกที่มีภาพประกอบอย่างละเอียดของพืชชนิดนี้ 3 ปีต่อมา ในปี ค.ศ. 1686 นักธรรมชาติวิทยาชาวอังกฤษที่ชื่อจอน เรย์ (John Ray) อ้างคำพูดของกริมมากล่าวดังนี้:
ลินเนียสได้ใช้คำระบุชนิดดั้งเดิมของกริมในการตั้งชื่อ N. distillatoria ในปี ค.ศ. 1753

**นิเวศวิทยา**
N. distillatoria เป็นพืชถิ่นเดียวของศรีลังกาและเป็นหม้อข้าวหม้อแกงลิงเพียงชนิดเดียวจากประเทศนี้ พบในพื้นที่เปียกชื้นตามป่าละเมาะ, ริมถนน, พื้นที่เปิดโล่ง และในป่า N. distillatoria ขึ้นที่ความสูง 0 ถึง 700 ม.จากระดับน้ำทะเล
เท่าที่รู้ N. distillatoria ไม่มีลูกผสมตามธรรมชาติ

**หน่วยอนุกรมวิธานต่ำกว่าระดับชนิด**
 Nepenthes distillatoria var. rubra (auct. non Hort. ex Rafarin: Nichols.) Hort.Veitch ex Macf. (1908)- Nepenthes distillatoria vera D.Moore (1872) nom.illeg.

**อ้างอิง**
 Athauda, S.B.P., H. Inoue, A. Iwamatsu & K. Takahashi 1998.  Acid Proteinase from Nepenthes distillatoria (Badura). In: James, M.N.G. (ed.) Aspartic Proteinases: Retroviral and Cellular Enzymes. Advances in Experimental Medicine and Biology, Volume 436. Plenum Press, New York. pp. 453–458.- Athauda, S.B.P., K. Matsumoto, S. Rajapakshe, M. Kuribayashi, M. Kojima, N. Kubomura-Yoshida, A. Iwamatsu, C. Shibata, H. Inoue & K. Takahashi 2004. PDFlink| Enzymatic and structural characterization of nepenthesin, a unique member of a novel subfamily of aspartic proteinases.|1.32 MiB (manuscript BJ20031575) Biochemical Journal 381 (1) : 295–306.- Oudemans, A.C. 1915. Die lebenden Bwohner der Kannen der insektenfressenden Pflanze Nepenthes distillatoria auf Ceylon (K Guenther). Zeitschrift für wissenschaft Insektenbiologie 11: 242–243.
หมวดหมู่:หม้อข้าวหม้อแกงลิง
จำนวนวัฏจักร

จำนวนวัฏจักร (cyclic number) เป็นจำนวนที่เมื่อคูณ 1 ถึง 6 แล้ว จะได้เลขชุดเดิมแต่สลับตำแหน่งกัน  จำนวนวัฏจักรตัวแรกคือ 142857 เพราะว่า- 1 × 142,857 = 142,857- 2 × 142,857 = 285,714- 3 × 142,857 = 428,571- 4 × 142,857 = 571,428- 5 × 142,857 = 714,285- 6 × 142,857 = 857,142
และเมื่อคูณด้วย 7 จะให้ผลลัพธ์เป็นดังนี้- 7 × 142,857 = 999,999
ต่อไปคือผลลัพธ์เมื่อคูณด้วยจำนวนเต็มอื่น ๆ ที่มากกว่า 7- 8 × 142,857 = 1,142,856 (1 + 142,856 = 142,857)- 9 × 142,857 = 1,285,713 (1 + 285,713 = 285,714)- 10 × 142,857 = 1,428,570 (1 + 428,570 = 428,571)- 11 × 142,857 = 1,571,427 (1 + 571,427 = 571,428)
นอกจากนี้ ยังมีจำนวนวัฏจักรตัวอื่น ๆ เช่น 076923- 076923 × 1 = 076923- 076923 × 3 = 230769- 076923 × 4 = 307692- 076923 × 9 = 692307- 076923 × 10 = 769230- 076923 × 12 = 923076 
หมวดหมู่:ทฤษฎีจำนวน
หมวดหมู่:การเรียงสับเปลี่ยน
โรงเรียนพิจิตรอินเตอร์

โรงเรียนพิจิตรอินเตอร์
รางวัลสถานศึกษาพระราชทานระดับก่อนประถมศึกษา ปีการศึกษา 2549

**สัญลักษณ์โรงเรียน**

**ตราประจำโรงเรียน**
 เครื่องหมายรูปหนังสือ หมายถึง แหล่งค้นคว้าหาความรู้แหล่งรวมความรู้- ตัวพยัญชนะ พ.อ.  หมายถึง  
** พ.  คือจังหวัดพิจิตร 
** อ.คือ ความเป็นสากล ความเป็นมาตรฐาน  - วงกลม หมายถึง  โลกานุวัฒน์  โลกแห่งการศึกษาไม่มีที่สิ้นสุด

**สีประจำโรงเรียน**
น้ำเงิน – ขาว
** น้ำเงิน   หมายถึง   ความมีศักดิ์ศรี
** ขาว       หมายถึง  ความบริสุทธิ์  สะอาด

**คำขวัญโรงเรียน ===			- สุขภาพดี  มีวินัย  ใฝ่ความรู้  คู่คุณธรรม

**แหล่งข้อมูลอื่น**
  เว็บไซต์โรงเรียนพิจิตรอินเตอร์- โรงเรียนพิจิตรอินเตอร์
หมวดหมู่:โรงเรียนในอำเภอเมืองพิจิตร
หมวดหมู่:โรงเรียนที่ก่อตั้งในปี พ.ศ. 2544
หมวดหมู่:โรงเรียนเอกชนในประเทศไทย
จิไรยะ

จิไรยะ (จิระอิยะ) อาจหมายถึง- จิไรยะ นินจาในวรรณกรรมญี่ปุ่น จิไรยะ โกเคทซึ โมโนกาตาริ- จิไรยะ ตัวละครในนินจาคาถา โอ้โฮเฮะ- ศึกสงครามนินจาโลกจิไรยะ หนึ่งในเมทัลฮีโรซีรีส์ลำดับที่ 7
มารีอา อะเมเลียแห่งนาโปลีและซิซิลี

สมเด็จพระราชินีมาเรีย อเมเรีย แห่งทูซิชิลี
มาเรีย อมาเลียแห่งซิชิลีทั้งสอง ทรงเป็นสมเด็จพระราชินีแห่งฝรั่งเศส ในพระเจ้าหลุยส์-ฟิลิปป์ที่ 1 แห่งฝรั่งเศส 

**เบื้องต้น**
พระองค์ประสูติเมื่อวันที่ 26 เมษายน ค.ศ. 1782 ที่เมืองคาร์แซร์ตา ประเทศอิตาลี  เป็นพระราชธิดาใน สมเด็จพระเจ้าเฟอร์ดินานด์ที่ 4 แห่งเนเปิลล์และ เจ้าหญิงมาเรีย แคโรไลน่าแห่งออสเตรีย ซึ่งเป็นพระญาติของมารี อองตัวเนต สมเด็จพระราชินีแห่งฝรั่งเศสอีกด้วย ทรงได้รับการศึกษาแบบคาทอลิก

**การอภิเษกสมรส**
พระองค์ประสบความลำบากในการสิ้นพระชนม์ของพระนางมารี อองตัวเนต จากการปฏิวัติฝรั่งเศส ทรงออกจากที่ประทับขณะมีพระชนมายุ 18 พรรษา วันหนึ่งในขณะที่ทรงเดินทางนั้นทรงพบกับว่าที่พระราชสวามีในอนาคตในปี ค.ศ. 1809 ทรงอภิเษกสมรสสามปีให้หลังจากการเจอกันครั้งแรกและการอภิเษกครั้งนั้นพระองค์ก็มีพระชนมายุมากกว่า 37 พรรษาแล้ว
ม
หมวดหมู่:มาลาเรีย

มาลาเรีย เป็นโรคติดเชื้อที่มีความสำคัญมากในเชิงการแพทย์ ระบาดวิทยาและประวัติศาสตร์ 
หมวดหมู่:โรคติดเชื้อ
หมวดหมู่:โรคเขตร้อน
หมวดหมู่:โรคติดเชื้อจากแมลง
หมวดหมู่:การปฐมพยาบาล

ออทอ แ
หมวดหมู่:แพทยศาสตร์
หมวดหมู่:เวชศาสตร์ฉุกเฉินเ
หมวดหมู่:ความปลอดภัย
ดา
ดาด่ดา
ด
นีดฟอร์สปีด: คาร์บอน

นีดฟอร์สปีด: คาร์บอน หรือ NFS Carbon หรือ NFSC เป็นเกมเรชซิ่งภาคที่ 10 ในซีรีส์ นีดฟอร์สปีด ภาคก่อนหน้านี้คือ นีดฟอร์สปีด: โมสท์วอนเต็ด และ ภาคต่อจากนี้คือ นีดฟอร์สปีด: โปรสตรีท
ในเวอร์ชัน เพลย์สเตชันพอร์เทเบิล, นินเทนโด ดีเอส และ เกมบอยแอ็ดวานซ์ นั้น เรียกชื่อเกมว่า นีดฟอร์สปีด: โอวนเดอะซิตี้ โดยใช้เมือง Coast City ในการดำเนินเรื่อง ระบบ AI และเนื้อเรื่องก็แตกต่างจากภาคหลัก

**เบื้องหลัง**
นีดฟอร์สปีด: คาร์บอน ปรากฏตัวครั้งแรกในงาน E3 ปี 2006 และ เป็น Cover story ในนิตยสาร Game Informer ประจำเดือน กรกฎาคม 2006 คาร์บอน เป็นเกมแรกใน ซีรีส์ นีดฟอร์สปีด ที่วางจำหน่าย เครื่องเล่นวิดีโอเกมในยุคที่เจ็ด ทั้งหมด รถใน คาร์บอน นั้น ประกอบด้วยรถที่มาจากภาคก่อนๆ ได้แก่ นีดฟอร์สปีด: อันเดอร์กราวด์ 2 และ นีดฟอร์สปีด: โมสท์วอนเต็ด และยังได้เพิ่มเติมรถใหม่ๆ เช่น Audi Le Mans quattro, Chrysler 300C SRT 8, Chevrolet's Chevelle SS และ Toyota MR2 Spyder นักแสดงนำในคาร์บอนนั้นคือ นักแสดงชาวคะเนเดียน ชื่อ Emmanuelle Vaugier รับบทเป็น นิคกี้ ซึ่งช่วยเหลือผู้เล่นในโหมดอาชีพ เกมนี้ยังพัฒนาลงแมคโอเอสเท็น ด้วย ยอดขายของ นีดฟอร์สปีด: คาร์บอน นั้นทำรายได้เป็นอันดับ 1 ของสัปดาห์แรกในสหราชอาณาจักร

**คอลเล็คเตอร์ อิดิชัน**
"นีดฟอร์สปีด: คาร์บอน คอลเล็คเตอร์ อิดิชัน" เป็นภาคพิเศษของ นีดฟอร์สปีด: คาร์บอน เหมือนกับ นีดฟอร์สปีด: โมสวอนเต็ด (2005) ที่มีภาค นีดฟอร์สปีด: โมสวอนเต็ด แบล็ค อิดิชัน ในภาค คอลเล็คเตอร์ อิดิชัน นั้นมีเนื้อเรื่องตามเดิม แต่จะมีบางอย่างที่เพิ่มขึ้นมาจากภาคปกติ โดยมีรถยนต์สุดพิเศษ 4 คัน ได้แก่ 2006 Koenigsegg CCX, 2006 Chevrolet Camaro Concept, 2007 Jaguar XK และ 1992 Nissan 240 SX ,สนามแข่งใหม่ 6 สนาม, รถยนต์ในอีเวนท์ เพิ่ม 10 คัน, ลายใหม่ 20 ลาย, ชุดอีเว้นท์การแข่ง 9 ชุด และ ดีวีดีโบนัส  นีดฟอร์สปีด: คาร์บอน คอลเล็คเตอร์ อิดิชัน นั้นมีเพียงแค่ใน เอกซ์บอกซ์ 360, เพลย์สเตชัน 3, เพลย์-สเตชัน 2 และ PC เท่านั้น

**อีเอ ดาวน์โหลด เวอร์ชัน**

**โอวน เดอะ ซิตี้**

**เนื้อเรื่อง**

**อ้างอิง**

**แหล่งข้อมูลอื่น**
/need-for-speed-carbon
*นีดฟอร์สปีด: คาร์บอน – โอว์นเดอะซิตี (เพลย์สเตชัน พอร์เทเบิล)
*นีดฟอร์สปีด: คาร์บอน – โอว์นเดอะซิตี (นินเท็นโด ดีเอส)- 0790814 
หมวดหมู่:วิดีโอเกมที่ออกวางจำหน่ายในปี พ.ศ. 2549
หมวดหมู่:นีดฟอร์สปีด
หมวดหมู่:เกมสำหรับนินเท็นโดดีเอส
หมวดหมู่:วิดีโอเกมที่พัฒนาขึ้นในประเทศแคนาดา
หมวดหมู่:เกมจากค่ายอิเล็กทรอนิก อาตส์
วงศัพท์

วงศัพท์ ของบุคคล หมายถึงกลุ่มของคำในภาษาหนึ่ง ๆ อันเป็นที่คุ้นเคยต่อบุคคลนั้น วงศัพท์โดยปกติจะพัฒนาเพิ่มขึ้นตามอายุ และทำหน้าที่เป็นเครื่องมือพื้นฐานและมีประโยชน์ เพื่อการสื่อสารและการเรียนรู้ การได้วงศัพท์ที่กว้างขวางเป็นความท้าทายยิ่งใหญ่ที่สุดในการเรียนรู้ภาษาที่สอง 

**การจำกัดความและการใช้งาน**
วงศัพท์ได้จำกัดความโดยสามัญว่าเป็น "คำทุกคำที่ปัจเจกบุคคลได้รู้และได้ใช้"  อย่างไรก็ตาม การรู้ ถึงคำหนึ่ง ๆ ไม่ได้เป็นเรื่องง่ายเหมือนความสามารถที่จะรับรู้หรือใช้มัน มีแนวคิดหลายอย่างเกี่ยวกับความรู้ของคำที่ใช้วัดระดับความรู้ของคำ

**ก่อกำเนิดและซึมซับไว้**

**ระดับของความรู้**
# ไม่เคยพบคำนั้นมาก่อน
# เคยได้ยินคำนั้น แต่ไม่สามารถนิยามได้
# รับรู้คำนั้นเนื่องจากบริบทหรือสำเนียง
# สามารถใช้คำนั้น และเข้าใจความหมายทั่วไปและ/หรือที่ตั้งใจ แต่ไม่สามารถอธิบายให้แจ่มแจ้งได้
# ใช้คำนั้นได้อย่างแตกฉาน ทั้งวิธีใช้และนิยาม

**ความลึกของความรู้**
ระดับความรู้ของคำที่แตกต่างกันบอกเป็นนัยถึง ความลึก ของความรู้ที่เพิ่มมากขึ้น แต่กระบวนการของมันซับซ้อนกว่านั้นมาก มีวิถีทางหลายด้านในการเรียนรู้คำหนึ่ง ๆ ซึ่งบางด้านไม่ได้เป็นลำดับชั้น ดังนั้นความรู้ที่ได้มาจึงไม่จำเป็นต้องเป็นไปตามการก้าวหน้าเชิงเส้นดังที่ได้กล่าวไว้ในระดับของความรู้ กรอบงานหลายกรอบงานเกี่ยวกับความรู้ของคำได้เสนอแนะขึ้นเพื่อเปลี่ยนมโนทัศน์ให้เป็นแนวคิดเชิงปฏิบัติการที่ดีกว่า หนึ่งในกรอบงานเช่นนั้นมีวิถีทางเก้าด้านดังต่อไปนี้
# อักขรวิธี - รูปแบบการเขียน
# สัทวิทยา - รูปแบบการพูด
# สิ่งอ้างอิง - ความหมาย
# อรรถศาสตร์ - มโนทัศน์และการอ้างอิง
# ลักษณะน้ำเสียง - ความเหมาะสมในการใช้
# คำปรากฏร่วม - ศัพท์ข้างเคียง
# การเชื่อมโยงคำ
# วากยสัมพันธ์ - หน้าที่ทางไวยากรณ์
# วิทยาหน่วยคำ - ส่วนต่าง ๆ ของคำ

**อ้างอิง ==
แถบปิดแผล

ตัวอย่างแถบปิดแผลทั่วไป (ด้านหน้า)
(ด้านหลัง)
(เปิดออกแสดงถึง ส่วนสัมผัสแผล และส่วนยึดติด)
แถบปิดแผล คือ ผลิตภัณฑ์ทำแผลสำเร็จรูป สำหรับปฐมพยาบาลบาดแผล มักเป็นแผลขนาดเล็กที่เลือดหยุดไหลแล้ว 
แถบปิดแผล ยี่ห้อแรกในโลกคือ แบน-เอด (Band-Aid) ผลิตโดย จอห์นสันแอนด์จอห์นสัน 
ซึ่งเป็นชื่อทางการค้าที่ติดหู นิยมใช้เรียกแทนชื่อผลิตภัณฑ์ ในสหรัฐอเมริกา อินเดีย แคนาดา ออสเตรเลีย  
ขณะที่ยี่ห้อแรกในประเทศไทยคือ ปลาสเตอร์ หรือ ปลาสเตอร์ยา (Plaster) ซึ่งกลายเป็นชื่อทางการค้าที่ติดหู นิยมเรียกแทนชื่อผลิตภัณฑ์เช่นกัน 
รวมถึงในประเทศอื่น เช่น สหราชอาณาจักร นิวซีแลนด์ มาเลเซีย สิงคโปร์ แอฟริกาใต้ (ในประเทศอื่นยังรวมถึงชื่อยี่ห้อที่เรียกใกล้เคียง เช่น sticking plaster หรือ Elastoplast) 
ในหลายวัฒนธรรม รูปหรือคำที่เกี่ยวกับแถบปิดแผล ยังเป็นภาษาสัญลักษณ์สื่อความมหายถึง การได้รับบาดเจ็บ หรือการรั่วซึม 
เช่น "Band-aid solutions were used to fix the leak" ("สารละลายปิดแผลใช้เคลือบแก้ปัญหาการรั่วซึม")

**ประวัติ**
เอิร์ล ดิกสัน (Earle Dickson) ลูกจ้างของ จอห์นสันแอนด์จอห์นสัน ประดิษฐ์แถบปิดแผลขึ้นครั้งแรก เมื่อ พ.ศ. 2464 (ค.ศ. 1921) 
เพื่อภรรยาของเขาคือ โจเซฟิน ซึ่งมักมีดบาดขณะทำครัว  
เดิมที ผลิตภัณฑ์ต้นแบบ เขาประดิษฐ์ขึ้นเพื่อให้ภรรยาของเขา ได้ใช้แต่งแผลของเธออย่างสะดวก แม้ขณะที่เขาไปทำงานไม่สามารถอยู่ช่วยทำแผลได้ 
ต่อมา นายจ้างของเขาได้รู้แนวคิดของเขา จึงให้เขานำไปพัฒนาให้สามารถดำเนินสายการผลิตเป็นผลิตภัณฑ์เพื่อจัดจำหน่าย 
เขาจึงประสบความสำเร็จในอาชีพที่ จอห์นสันแอนด์จอห์นสัน ซึ่งท้ายสุดได้เป็นรองประธานบริษัท ก่อนเกษียณเมื่อ พ.ศ. 2500 (ค.ศ. 1957)
แถบปิดแผลระยะแรก ที่ผลิตด้วยมือ ยังไม่มีชื่อเสียงนัก 
ต่อมา พ.ศ. 2467 (ค.ศ. 1924) จอห์นสันแอนด์จอห์นสันบุกเบิก เครื่องจักรผลิตแถบปิดแผลปลอดเชื้อ เครื่องแรก เมื่อสงครามโลกครั้งที่สอง ทำให้แถบปิดแผลหลายล้านแถบได้จัดจำหน่ายไปทั่วโพ้นทะเล 

**หลักการทำงาน**

**วัสดุ**

**ความหลากหลาย**

**ตัวอย่าง**

**แถบปิดแผลสำหรับผู้ประกอบอาหาร**

**ปลาสเตอร์ยาสำหรับกล้ามเนื้อ**

**ผิวหนังเทียม**

**อ้างอิง**

**ดูเพิ่ม ==
รางวัลแตงกวาดอง

รางวัลแตงกวาดอง เป็นรางวัลภาพยนตร์ไทย, วงการโทรทัศน์และวงการเพลงไทยประเภทยอดแย่เหมือนรางวัลทุเรียนเน่า ประกาศรางวัลโดยนิตยสารแฮมเบอร์เกอร์ โดยเริ่มแจกในปี พ.ศ. 2552 เป็นครั้งแรก โดยแจกให้กับภาพยนตร์ที่ฉายในปี พ.ศ. 2551
รายชื่อเข้าชิงภาพยนตร์ยอดแย่
*สลัดตาเดียวกับเด็ก 200 ตา
*ผีตาหวานกับอาจารย์ตาโบ๋
รายชื่อเข้าชิงนักแสดงนำชายยอดแย่
*หม่อมหลวงณัฏฐกรณ์ เทวกุล 
*มาริโอ้ เมาเร่อ
รายชื่อเข้าชิงนักแสดงนำหญิงยอดแย่
*เมทินี กิ่งโพยม 
*วัตถาภรณ์ เอี่ยมสินธร
รายชื่อเข้าชิงนักร้องยอดแย่
*จามิล่า พันธ์พินิจ
*ณัฐ ศักดาทร
รายชื่อเข้าชิงโมเมนต์รายการโทรทัศน์ยอดแย่ (พร้อมเหตุผล)
*บางกอกกอซซิป (ทุกโมเมนต์)
*วู้ดดี้เกิดมาคุย (เทปหมอกฤษณ์ คอนเฟิร์ม)
*สังข์ทอง (ละครจักร ๆ วงศ์ ๆ ยาวยืดนับปี)

**ดูเพิ่ม**
รางวัลทุเรียนเน่า
*รางวัลราสเบอรี่ทองคำ

**อ้างอิง**
  :: หนังห่วยได้ถ้วย ::fix-attempted=yes 
หมวดหมู่:รางวัลภาพยนตร์ประเภทยอดแย่
เอไอจี

สัญลักษณ์บริษัท
ไฟล์:AmericanInternationalBuilding.jpg|thumb|อาคารเอไอบี นิวยอร์ก
เอไอจี หรือ อเมริกัน อินเตอร์แนชชั่นแนล กรุป (American International Group - AIG) เป็นกลุ่มบริษัทประกันภัย และผู้ให้บริการทางการเงิน สัญชาติอเมริกัน มีสำนักงานใหญ่อยู่ที่แมนฮัตตัน นิวยอร์ก สหรัฐอเมริกา
เอไอจีก่อตั้งในปี ค.ศ. 1919 ที่เซี่ยงไฮ้ ประเทศจีน โดย คอร์เนเลียส แวนเดอร์ สตารร์ นักธุรกิจชาวอเมริกัน เป็นบริษัทแรกของชาวตะวันตกที่ทำธุรกิจประกันภัยในจีน แต่ได้ถอนตัวออกจากประเทศจีน หลังจากเหมาเจ๋อตุงเข้ามามีอำนาจในปี ค.ศ. 1949  และย้ายสำนักงานใหญ่ไปอยู่ที่อาคารเอไอบี ในแมนฮัตตัน  จนถึงปัจจุบัน 
เอไอจี ขยายธุรกิจผ่านบริษัทในเครือไปทุกภูมิภาคทั่วโลก ทั้งเอเชีย ยุโรป ตะวันออกกลาง และอเมริกาใต้  จนถึงปัจจุบันมีพนักงาน 116,000 คน มีรายได้ 110.064 พันล้านดอลลาร์สหรัฐ ต่อปี (ข้อมูลปี 2008) 
ในประเทศไทย บริษัทในเครือ ชื่อ เอไอเอ (อเมริกัน อินเตอร์แนชชั่นแนล แอสชัวรันส์) เข้ามาดำเนินกิจการตั้งแต่ พ.ศ. 2481 (ค.ศ. 1938) มีสำนักงานใหญ่ภูมิภาคอยู่ที่ฮ่องกง

**อ้างอิง**
หมวดหมู่:บริษัทของสหรัฐ
หมวดหมู่:บริษัทจดทะเบียนในตลาดหลักทรัพย์นิวยอร์ก
หมวดหมู่:ธุรกิจประกันภัยและประกันชีวิต
หมวดหมู่:บริษัทที่ก่อตั้งในปี พ.ศ. 2462
อลิอันซ์

อลิอันซ์ (Allianz) เป็นบริษัทสัญชาติเยอรมัน ผู้ให้บริการทางการเงินที่ใหญ่ที่สุดในโลก  ให้บริการประกันภัยใหญ่เป็นอันดับสอง  และให้บริการด้านการบริหารสินทรัพย์  มีสำนักงานใหญ่อยู่ที่มิวนิก ประเทศเยอรมนี
อลิอันซ์ เดิมชื่อ อลิอันซ์ เอจี ก่อตั้งในปี ค.ศ. 1890 ที่เบอร์ลิน ย้ายสำนักงานไปอยู่ที่มิวนิกในปี ค.ศ. 1949 ปัจจุบันมีพนักงาน 182,860 คน มีรายได้ 92.55 พันล้านยูโร ต่อปี (ข้อมูลปี 2008) 

**อ้างอิง**
หมวดหมู่:บริษัทของเยอรมนี
หมวดหมู่:ธุรกิจประกันภัยและประกันชีวิต
หมวดหมู่:บริษัทจดทะเบียนในตลาดหลักทรัพย์นิวยอร์ก
หมวดหมู่:บริษัทจดทะเบียนในตลาดหลักทรัพย์แฟรงเฟิร์ต
หมวดหมู่:บริษัทเยอรมันที่ก่อตั้งในปี พ.ศ. 2433
หมวดหมู่:ตราสินค้าเยอรมัน
หมวดหมู่:บริษัทบริการทางการเงินที่ก่อตั้งในปี พ.ศ. 2433
หมวดหมู่:บริษัทนานาชาติที่มีสำนักงานใหญ่อยู่ที่เยอรมนี
หมวดหมู่:ธนาคารในประเทศเยอรมนี
หมวดหมู่:บริษัทประกันภัยของเยอรมนี
พระเจ้าหลุยส์ที่ 13 แห่งฝรั่งเศส

พระเจ้าหลุยส์ที่ 13 (Louis XIII de France; 27 กันยายน ค.ศ. 1601 – 14 พฤษภาคม ค.ศ. 1643) เป็นพระมหากษัตริย์แห่งฝรั่งเศสตั้งแต่ ค.ศ. 1610 ถึง ค.ศ. 1643 และพระมหากษัตริย์แห่งนาวาร์ (ในพระนาม หลุยส์ที่ 2) ตั้งแต่ ค.ศ. 1610 ถึงปี ค.ศ. 1620 เมื่อนาวาร์รวมตัวเป็นสหภาพกับฝรั่งเศส
ไม่นานก่อนวันพระราชสมภพปีที่เก้าพระองคค์กลายเป็นกษัตริย์แห่งฝรั่งเศสและนาวาร์หลังจากที่พระราชบิดาของพระองค์ พระเจ้าอ็องรีที่ 4 ถูกลอบปลงพระชนม์ พระราชมารดาของพระองค์มารีอา เด เมดีชีทำหน้าที่ผู้สำเร็จราชการแผ่นดินในช่วงที่พระองค์ทรงพระเยาว์ การปกครองที่ไม่ดีของพระนางและการวางแผนทางการเมืองที่ล้มเหลวของนางและขุนนางชาวอิตาเลียนคนสนิททำให้พระองค์ได้พระราชอำนาจคืนในปี 1617 โดยเนรเทศพระมารดาและผู้ใกล้ชิดของพระนางรวมทั้ง คอนซิโน คอนซินี ขุนนางชาวอิตาลีผู้ทรงอิทธิพลในราชสำนัก
พระองค์ทรงมีบุคลิกเงียบขรึมและน่าพิศวงอย่างยิ่ง ในการบริหารราชการแผ่นดินทรงพึงอัครเสนาบดีชาร์ล เดอ อาลแบร์ ดยุกแห่งลีเวอ ต่อมาก็ทรงพึ่งพระคาร์ดินัลรีเชอลีเยอในการปกครองแผ่นดิน พระองค์และพระคาร์ดินัลถูกจดจำในฐานะที่ทรงก่อตั้งมหาวิทยาลัยแห่งชาติฝรั่งเศสและเป็นผู้ยุติการจลาจลของขุนนางฝรั่งเศส ในตอนท้ายของทศวรรษ 1620 ริเชอลิเยอริเริ่มการ "การผูกขาดอำนาจกษัตริย์" ในขณะสิ่งที่เป็นที่จดจำในรัชกาลของพระองค์คือการก็ยังเป็นเครื่องหมายของการต่อสู้กับพวกอูเกอโนต์และการต่อสู้กับจักรวรรดิสเปน
ชัยชนะที่ยิ่งใหญ่ที่สุดของฝรั่งเศสในความขัดแย้งกับราชวงศ์ฮาพส์บวร์คในช่วง ค.ศ. 1635-59 เกิดขึ้นที่ยุทธการโรครัว (1643) ห้าวันหลังจากการสวรรคตของพระองค์อันเนื่องมาจากภาวะแทรกซ้อนที่ชัดเจนของวัณโรคในพระอันตะ (ลำไส้ใหญ่) การรบครั้งนี้เป็นจุดสิ้นสุดของการเป็นมหาอำนาจทางทหารของสเปนในยุโรปและเป็นจุดเริ่มต้นของความรุ่งเรืองของฝรั่งเศสภายในรัชสมัยพระเจ้าหลุยส์ที่ 14 พระโอรสของพระองค์

**ขึ้นครองราชย์**
พระเจ้าหลุยส์ที่ 13 ขึ้นครองราชย์ตอนอายุแค่ 9 พรรษา มารีอา เด เมดีชี เป็นผู้สำเร็จราชการแทนขณะทรงพระเยาว์ พระนางมารีอา เด เมดีซีพยามปลูกฝังให้เป็นคาทอลิกที่ดีและพยายามผูกมิตรกับสเปน โดยอภิเษกสมรสกับอานาแห่งออสเตรีย

**พระราชโอรส**

**รสนิยมทางเพศ**
พระองค์เป็นบุคคลรักเพศเดียวกันหรืออย่างน้อยคือรักทั้งสองเพศ เช่นพระองค์ไม่มีสนมเลยจนทำให้ได้รับสมัญญานามว่า หลุยส์ผู้บริสุทธิ์ และนอกจากนี้พระองค์ยังทรงมีคนรักเป็นขุนนางหนุ่มชาวฝรั่งเศสชื่อว่า Henri Coiffier de Ruzé, Marquis of Cinq-Mars ซึ่งเป็นคนของพระคาร์ดินัลรีเชอลีเยอ

**ดูเพื่ม**
 พระเจ้าหลุยส์ที่ 14- ราชวงศ์บูร์บง- ภาพชุดพระราชินีมารี เดอ เมดิชิ
1610
หมวดหมู่:พระมหากษัตริย์ฝรั่งเศส
หมวดหมู่:พระมหากษัตริย์แคนาดา (นูแวลฟร็องส์)
หมวดหมู่:พระมหากษัตริย์นาวาร์
หมวดหมู่:ราชวงศ์บูร์บง
หมวดหมู่:ผู้รอดชีวิตจากฝีดาษ
หมวดหมู่:พระมหากษัตริย์ที่ขึ้นครองราชย์ขณะทรงพระเยาว์ในสมัยใหม่
ไอเอ็นจี

ไอเอ็นจี (Internationale Nederlanden Groep (ING); International Netherlands Group) เป็นบริษัทเนเธอร์แลนด์ที่ให้บริการด้านการธนาคาร การเงิน ประกันภัย และการบริหารสินทรัพย์ มีสำนักงานใหญ่อยู่ที่กรุงอัมสเตอร์ดัม มีมูลค่าสินทรัพย์รวม 1.1 ล้านล้านดอลลาร์สหรัฐนับว่าเป็นหนึ่งในธนาคารที่ใหญ่ที่สุดของโลก มีเครือข่ายธนาคารมากกว่า 30 ธนาคารทั่วโลก ถูกจัดอยู่ใน 10 อันดับแรกของบริษัทที่ใหญ่ที่สุดในยุโรปเมื่อวัดจากรายได้ เมื่อปี ค.ศ. 2018 มีลูกค้ากว่า 38.4 ล้านคนใน 40 ประเทศ สัญลักษณ์รูปสิงโตของบริษัทสื่อถึงจุดกำเนิดจากเนเธอร์แลนด์ 

**ประวัติ**
ไอเอ็นจี กำเนิดมาจากการควบรวมระหว่างบริษัทประกันยักษ์ใหญ่ของเนเธอร์แลนด์และกิจการธนาคารของรัฐบาลเนเธอร์แลนด์

**ธุรกิจประกัน**
เมื่อปี ค.ศ. 1845 มีการก่อตั้งบริษัทประกันอัคคีภัยแห่งเนเธอร์แลนด์ปี 1845 (Assurantie Maatschappij tegen Brandschade de Nederlanden van 1845) ขึ้น และกิจการเติบโตจนมี 139 สาขาทั้งในและนอกเนเธอร์แลนด์ในปี ค.ศ. 1900 จากนั้นมีการเปลี่ยนชื่อเป็น บริษัทเนเธอร์แลนด์ปี 1845 (De Nederlanden van 1845) ในอีกด้านหนึ่ง มีการก่อตั้งธนาคารประกันชีวิตแห่งชาติ (Nationale Levensverzekerings Bank) ขึ้นที่เมืองรอตเทอร์ดามเมื่อปี ค.ศ. 1863 บริษัทสองแห่งนี้ได้ควบรวมกิจการกันและตั้งเป็นบริษัทประกันเนเธอร์แลนด์แห่งชาติ (Nationale-Nederlanden) ขยายกิจการอย่างรวดเร็วในทศวรรษ 1970 และ 1980

**ธุรกิจธนาคาร**
ในปี ค.ศ. 1881 รัฐบาลเนเธอร์แลนด์ได้ตั้งระบบเงินฝากไปรษณีย์ขึ้นในชื่อ Rijkspostspaarbank เพื่อส่งเสริมให้ลูกจ้างเก็บออม สี่สิบปีต่อมามีการขยายธุรกิจสู่การใช้เช็คสั่งจ่าย (Postcheque) และระบบหักผ่านบัญชี (Giro) เพื่อให้ครอบครัวของลูกจ้างสามารถชำระเงินผ่านไปรษณีย์ได้
อีกด้านหนึ่ง รัฐบาลเนเธอร์แลนด์ได้ปรับโครงสร้างระบบธนาคารของเนเธอร์แลนด์ขึ้นใหม่ นำไปสู่การตั้ง ธนาคารเพื่อชนชั้นกลางเนเธอร์แลนด์ (Nederlandsche Middenstands Bank หรือ NMB) ขึ้นเพื่อดูแลเงินฝากของลูกค้ารายย่อยในเนเธอร์แลนด์และในต่างประเทศ ก่อตั้งเมื่อปี ค.ศ. 1927
ในปี ค.ศ. 1986 มีการแปรรูปธนาคารไปรษณีย์ให้เป็นเอกชน ตั้งบริษัทในชื่อ บริษัทโปสต์บังก์จำกัด (Postbank N.V.) ก่อนที่อีกสามปีต่อมาจะควบรวมกับ NMB ก่อตั้งเป็น เอ็นเอ็มเบ โปสต์บังก์ กรุ๊ป (NMB Postbank Groep)
300x300px

**การควบรวมกิจการ**
ในปี ค.ศ. 1991 ธุรกิจธนาคารของเอ็นเอ็มเบ โปสต์บังก์ กรุ๊ป และธุรกิจประกันของบริษัทประกันเนเธอร์แลนด์แห่งชาติควบรวมกิจการกันและก่อตั้งเป็นบริษัท อิเอ็นเคกรุ๊ป หรือ ING Group ในภาษาอังกฤษ

**การขยายกิจการ**
นับตั้งแต่ก่อตั้ง ไอเอ็นจีได้เข้าซื้อกิจการของบริษัทการเงินและประกันอีกหลายแห่ง ได้แก่ Parcom, Wellington, Barings, Equitable of Iowa, Furman Selz, Bank Mendes Gans, Guardian, Clarion, Bank Brussels Lambert, Canadian Group Underwriters, Aetna, ReliaStar, Seguros Comercial América, Bank Śląski, DiBa, Allianc of Canada และ Rodamco Asiaอาคาร ING House อดีตสำนักงานใหญ่ในอัมสเตอร์ดัม

**อ้างอิง**
หมวดหมู่:บริษัทของเนเธอร์แลนด์
หมวดหมู่:บริษัทจดทะเบียนในตลาดหลักทรัพย์นิวยอร์ก
หมวดหมู่:บริษัทจดทะเบียนในยูโรเน็กซต์
หมวดหมู่:บริษัทเนเธอร์แลนด์ที่ก่อตั้งในปี พ.ศ. 2534
จักรพรรดิถังจิงจง

สมเด็จพระจักรพรรดิถังจิงจง (唐敬宗, ค.ศ. 809–826) จักรพรรดิองค์ที่ 13 แห่งราชวงศ์ถังครองราชย์ระหว่าง ค.ศ. 824-826
จักรพรรดิถังจิงจงเป็นพระราชโอรสองค์โตในจักรพรรดิถังมู่จงมีพระนามเดิมว่า หลี่จาน (李湛) และเป็นพระเชษฐาในจักรพรรดิถังเหวินจง เมื่อพระราชบิดาสวรรคตในปี ค.ศ. 824 องค์ชายรัชทายาทหลี่จานจึงขึ้นครองราชย์สืบต่อมาขณะพระชนม์เพียง 15 พรรษาแต่ทรงครองราชย์ได้เพียง 2 ปี
ก็ถูกปลงพระชนม์โดยขันทีชั่วผู้หนึ่งชื่อ หลิวเคอหมิง เมื่อปี ค.ศ. 826 ขณะพระชนม์ได้เพียง 17 พรรษา

**อ้างอิง**
มู่จง
827
สามก๊กฉบับวณิพก

สามก๊กฉบับวณิพก เป็นหนึ่งในผลงานที่มีชื่อเสียงของยาขอบ ซึ่งเป็นการเรียบเรียงเรื่องราวของตัวละครเอกจากสามก๊ก เช่น โจโฉ ผู้ไม่ยอมให้โลกทรยศ,เตียนอุย ผู้ใช้ศพเป็นอาวุธ,จิวยี่ ผู้ถ่มน้ำลายรดฟ้า,จูล่ง สุภาพบุรุษแห่งเสียงสาน กวนอู มนุษย์ผู้กลายเป็นเทพเจ้า  ฯลฯ

**ข้อมูลหนังสือ**
เดิมยาขอบซึ่งเป็นผู้เรียบเรียง ได้จัดทำหนังสือชุดดังกล่าวออกเป็น 2 เล่ม โดยนำเสนอลักษณะเด่นของตัวละครจากเรื่องสามก๊ก อาทิ ตั๋งโต๊ะ โจโฉ เล่าปี่ โดยให้แง่คิดและแนวทางในการบริหารจัดการด้วยสำนวนที่สร้างความเพลิดเพลิน

**รายชื่อเรื่องในสามก๊กฉบับวณิพก**
 กวนอู เทพเจ้าแห่งความสัตย์ซื่อ- ขงเบ้ง ผู้หยั่งรู้ดินฟ้ามหาสมุทร- จิวยี่ ผู้ถ่มน้ำลายรดฟ้า- ตั๋งโต๊ะ ผู้ถูกแช่งทั้งสิบทิศ- เล่าปี่ ผู้พนมมือให้แก่ชนทุกชั้น- จูล่ง สุภาพบุรุษจากเสียงสาน- เตียนอุย ผู้ถือศพเป็นอาวุธ- โจสิด ผู้ร่ายโศลกเอาชีวิตรอด- เอียวสิ้ว
**ผู้คอขาดเพราะขาไก่
**ไหมเหลือง, เมียสาว- ยีเอ๋ง
** ผู้เปลือยกายตีกลอง
** ผู้ไม่ยอมให้หยาดเหงื่อแห่งความทรยศ- เตียวหุย คนชั่วช้าผู้น่ารัก- ม้าเฉียว ทายาทแห่งเสเหลียง- ลกเจ๊ก ท่านนี้หรือที่ชื่อว่าลกเจ๊ก- สุมาเต็กโช ผู้ชาญอาโปกสิณ- ชีซี ผู้เผ่นผงาดเหนือเมฆ- ลิโป้ อัศวินหัวสิงห์- โจโฉ ผู้ไม่ยอมให้โลกทรยศ
*ซุนฮูหยิน ผู้หญิงสาวน้อยผู้สง่างาม

**อ้างอิง**

**แหล่งข้อมูลอื่น**
หมวดหมู่:สามก๊ก